
Történeti yisszapillantás. 



A jogorvoslatoknak czélja első sorban az, hogy a jó, 
igazságos, megbízható jogszolgáltatás garantiáí nOveltessenek, 
másodsorban pedig az, hogy az ítélkezésben a jogegység, a 
mennyire ez éppen lehetséges, bíztosíttassék. 

Ép azért a jogorvoslati rendszer helyes kiépítése a leg- 
nehezebb perjogi problémák közé tartozik. Közjogi, jogpolitikai 
és perjog-technikai szempontok merülnek itt fel, a melyeket 
figyelemre kell méltatni. 

1868 óta a mi jogorvoslati rendszerünk folytonos kísérle- 
tezésnek, toldozgatásnak és foltozgatásnak volt kitéve. Az 1868. 
évi LIV. t.-czikkel alkotott perrendtartás jogorvoslati része ép 
úgy, mint maga az egész perrendtartás keletkezésének idejétől 
kezdve nem volt helyes, nem volt tökéletes. Az intéző körök 
önmaguk belátták azt és már a törvény alkotása idejében el- 
ismerték, hogy a törvénykezési rendtartásnak alapjai elhibázot- 
tak és hogy a kivitel igen sok kívánni valót hagyott hátra. 
Csakhamar megindult tehát a revisionalis munkálatok egész 
sorozata, melyek eredménye az 1881 évi LIX. t.-czikk, a per- 
rendtartási novella volt, a mely főleg a jogorvoslati rendszert 
volt hivatva reformálni. 

Az 1893. évi XVIII. t.-cz. a sommás perekben behozta a 
szóbeHséget, uj rendszerre fektette tehát a jogorvoslati rend- 
szert, de kiváltképpen a felebbvitelt. A sommás eljárási törvény 
átmeneti jelleggel bir, csak azon időre készült^ a mig a most 
készülő polgári perrendtartási törvényjavaslat törvényerőre fog 
emelkedni. 

A polgári perrendtartás törvényjavaslata az országgyűlés- 
nek be lett mutatva és már le is tárgyaltatott az igazságügyi 
bizottságban. Az igazságügyi bizottság a felebbvitelí jogrend- 
szeren lényeges módositásokat eszközölt. 

1* 

Ezúttal csupán a felülvizsgálattal óhajtok 
foglalkozni, ismertetni és jogilag méltatni kí- 
vánom azon módosításokat, a melyeket a kép- 
viselőház igazságügyi bizottsága, szemben a mi- 
niszteri javaslattal, a felülvizsgálaton eszközölt. 

Hogy a felülvizsgálati jogorvoslat jogi természetét helye- 
sen felfoghassuk és megérthessük s igy Ítéletei alkothassunk 
magunknak arról, vájjon a képviselőház igazságügyi bizott- 
sága helyesen járt-e el, midőn az eredeti miniszteri javaslat- 
nak a felülvizsgálatra vonatkozó intézkedéseit megváltoztatta, 
tisztában kell lennünk mindenekelőtt a felülvizsgálat jogi ter- 
mészetével, ismerni kell keletkezésének történetét és dogmati- 
káját. A felülvizsgálati jogorvoslat t. i. mintegy kompromissum 
eredménye. Azon törvényhozások, a melyek a felülvizsgálatot 
behozták és elfogadták, a megelőző felebbvitelí jogorvoslatokat 
egymás mellé állították és a jogpolitikai szükséglet szavát kö- 
vetve, hol az egyik fajtájú, hol a másik fajtájú jogorvoslatból 
kiragadtak egy darabot, egy elvet és alkottak a heterogén ter- 
mészetű jogorvoslatokból egy külön jogorvoslatot, egy mixtum 
composítumot. Csak úgy érthetjük meg a felülvizsgálatot a 
maga igazi mivoltában, ha egy rövid visszapillantást vetünk 
általánosságban a jogorvoslati rendszerre, mert igy azon hely- 
zetben leszünk, hogy megállapíthassuk, vájjon helyesen tölti-e 
be a felülvizsgálat, mint felebbviteli jogorvoslat, azon szerep- 
kört, a melylyel fel van ruházva, avagy nem? 

Formai szempontból a jogorvoslat nem egyéb, mint a 
peres félnek perbeli cselekménye. Anyagi szempontból pedig 
ez egy jog, azaz egy perjogi jogosítvány arra, hogy ezen per- 
beli cselekménynyel élhessen. 

I. Képzelhető oly birói határozat, a mely mindenben és 
teljesen megfelel a jog követelményeinek és mégis sérelmes 
a félre nézve, sententiae justae. Ez lehetséges vagy negatíve 
az által, ha a jogaiban sértett fél valamely őt megillető per- 
beli jogot nem gyakorolt, vagy pedig positive akkor, ha vala- 
mely reá nézve hátrányos cselekményt vitt véghez. Az ilyen 
sérelmek orvosolhatók a restítutio ín integrummal^ 
előbbi állapotba való visszahelyezéssel. 

II. Sértve érezheti magát továbbá a peres eljárás során a 
fél azért, mert egyes perbeli cselekmények vagy az egész per- 
nek lényeges alkatelemei hiányoznak, a minek következménye 
az, hogy az illető perbeli cselekmények, illetve maga az egész 
per semmis, sententiae nuUae. A tudomány külömböztet abso- 
lut és relatív, teljes és részleges semmiség között. 

Teljes semmiség akkor áll be, ha a per során történt va- 

lami, a mi a per létével, existentiájának előfeltételeivel ellentét- 
ben van, vagy pedig, ha valami nem történt, valami el lett 
mulasztva, a mi a perhez feltétlenül megkivántatik. Teljes 
semmiséggel állunk tehát szemben, ha nincs perbeli alany, 
hiányzik pl. az eljárásnál a biró, vagy ha a biró érdekelt, il- 
letve gyanús, a biróság nincs szabályszerűen összeállitva, vagy 
ha a peres feleknél hiányzik a jogképesség illetve a perképes- 
ség. Semmiség áll be továbbá akkor is, ha a pernek nemcsak 
subjektiv, de objektiv fontos alkatelemei hiányosak, vitiosusak nin- 
csen pl. kellőleg előterjesztett és határozott petitum, alperesnek 
nem volt módjában védekeznie stb. 

A teljes semmiség nem orvosolható, ellenben a részleges 
semmiség megszűnik a hozott határozat jogereje folytán. 

Ezen sérelmek orvoslására, — ha nem incidenter a feleb- 
bezés körén belül, de principaliter, önálló jogorvoslattal czélozta- 
tik a reparatio, — szolgálnak aquaerelanullatatis sa- 
nabilis és insanabilis az u. n. semmiségi panasz 

IIL Képzelhetők végre oly esetek, hogy a hozott birói. 
határozat nem felel meg a törvénynek, a jogszabályok kívá- 
nalmainak. Nincs összhang ugyanis a határozat rendelkezése 
és a törvény között, a mennyiben vagy a tényállás nem lett 
helyessen megállapítva, avagy pedig a helyesen megállapított 
tényállásra helytelenül lett alkalmazva a jogszabály. Ezen ha- 
tározatok sententiae injustae, ezek ellen felebbezésnek, 
appellatlonak van helye. 

A restitutio in integrum, ez egy úgynevezett rend- 
kívüli jogorvoslat, mely nem bir sem átháramló, sem felfüg- 
gesztő hatálylyal. Mindaddig^ míg a határozat felebbvítellel 
megtámadható, előbbi állapotba való visszahelyezés iránti ké- 
relemnek nem lehet helye. Előfeltétele ezen jogorvoslatnak 
tehát a megtámadott határozat jogereje. A ki restitutio in ín- 
tegrummal él, annak implicite el kell ismernie azt, hogy a 
biró helyesen ítélkezett ugy, a mint ítélkezett A jogsérelem 
abban van, hogy a panaszos fél azon J04ri alapzatot, a melyen 
az ítélet felépült, hiányosnak és nem helyesnek tartja, pl. mert 
nem terjesztette elő a szükséges védelmi és támadási eszközö- 
ket, a melyek a per kimenetelére relevantiával bírtak. A dolog 
tehát úgy áll, hogy a panaszolt sérelemnek oka az ítélet ugyan, 
de csak közvetve, közvetlenül pedig a panaszos félnek maga- 
tartása, mulasztása. Az előbbeni állapotba való visszahelyezés- 
nél fel kell hozni a törvényben tüzetesen körülírt restitutioná- 
lís okokat (justa causa) pl. a meghatalmazottnak mulasztása, 
meg nem jelenés, önkép viselet hiánya stb. Ezen jogorvoslatnál a 
bíró először a felett határoz, hogy a restitutionak hely adható-e 



Digitized by 



Google 



vagy sem; ha helyt ad neki, úgy határoz az ügy érdemében, 
mintha a panaszos által felhozott akadály egyáltalán nem lé- 
tezett volna. 

A quaerela nullitatis, semmiség! panasz czélja, mint 
láttuk, a semmiség! ok folytán! sérelem orvoslása. 

A semmiségi ok a felebbezéssel egyidejűleg is érvényesithető, 
ezenfelül kifogásilag — exeeptio nullitatis — alakjában. Uj ke- 
resettel is léphet fel a panaszos és ha alperes ellenveti az itélt 
dolog kifogását, felperes a replica nulütatissal felelhet. Ezek 
azon esetek, a midőn a semmiségi ok orvoslása közbevetfileg 
más jogorvosvoslattal vagy peres cselekvénynyel kapcsolato- 
san történik. 

Ezen eljárási módok mellett kifejlődött azonban a közép- 
korban a semmiségi ok orvoslására egy önálló, más jogorvos- 
latoktól és peres cselekvényektöl teljesen független jogorvoslat, 
az u. n. quaerela nullitatis. Ezen jogorvoslat felfüggesztő 
hatálylyal nem birt és csak a per befejezte utáu akkor volt al- 
kalmazható, ha a semmiség! ok egyébként nem volt orvosolható. 
Czélja ezen jogorvoslatnak az ítélet megsemmisítésének szor- 
galmazása volt. 

A quaerela nullitatis insanabilis egy uj kereset. Rendkivüli 
jogorvoslat, a mely a rendes 30 évi elévülési időn belül, akár 
az elsőfokú, akár a közvetlenül magasabb fokú bíróságnál ad- 
ható be. Felfüggesztő hatálylyal azonban sohasem birt és vagy 
az egész pernek vagy pedig egy részének megsemmisítését vonta 
maga után. A quaerela nullitatis sanabilis akkor volt alkalmaz- 
ható, ha orvosolható semmiségi okokkal állottunk szemben. 
Rendszerint a felebbezéssel kapcsolatosan történt ezen laesio 
reparatiója. Ha azonban a felebbezés már nem volt beadható, 
akkor princípaliter is lehetett élni quaerela nullitatis sanabilis- 
sel és a megsemmisített határozat helyett nyomban uj határo- 
zatot hoztak. 

A bírói határozatok és intézkedések kötik a feleket, akár 
helyesek ezek, akár nem. Különben a jogrendet és jogszolgál- 
tatást az anarchia és ököljog váltaná fel Ha nem tudnánk ér- 
vényt szerezni a birói határozatoknak, úgy megsemmisülne a 
jogszolgáltatásba vetett hit, a bíróságok tekintélye. — Hogy 
azonban a bíróságok iránti tekintélynek törvényhozási utón 
való favorizálása tulkapásokra ne vigyen, meghonositották 
az egyes birói rendszer mellett a társas birói intézményt és 
az egyfokú bíráskodás helyett behozták a többfoku instantiát. 
A többfoku birói szervezet lehetővé teszi, hogy a jogvita nem 
lesz befejezve az ügy egyszeri megbirálásával, de a különféle 
fokozatokban ismételten meg lesz vizsgálva. Ezenfelül az utolsó 

fokon tapasztaltabb, képzettebb^, jártasabb, ídfisb bírák foglal- 
nak helyet, a mi szintén növeli a garantiákat. 

A sententia injusta ellen helyt fogott a felebbe- 
zés, az app ell atiO'provooatio. Ez rendes jogorvoslat, a 
melylyel a legközelebbi magasabb fokú birő fel lesz szóUtva, 
hogy vizsgálja meg az alsó fokú biró határozatát és aztán változ- 
tassa azt meg. Ezen jogorvoslatnak van átháramló és felffig- 
gesztO hatálya. 

A régi római jogban nem ismertek appellatiót. A provo- 
catio ad popuium a magí^tratus ellen irányult, ha igazságtalan 
büntető határozatot hozott. Ez nem volt tulajdonképpeni jog- 
orvoslat. A császárok korában fejlődtek osak ki a fokozatos 
instantiák. 

A közös jog (gemeines Reeht) 3 instantiát ismert. Az 
alsó foktól felebbezhetö volt a panaszos ítélet a közép fokhoz 
és végre a legfelsőbb fokhoz. 

A felebbezésnek felfüggesztő hatálya két irányban mutat- 
kozott: megakadályozta egyrészt azt, hogy a birói intézkedés, 
a mely ellen irányul, jogerőssé váljék és másrészt kényszeríti 
az alsó bírót, hogy az eljárást hagyja abban. 

A megfelebbezett ügy nemcsak a felebbezésben megjelölt 
részekben háramlik a felső bíróra, de a maga egészében. A 
felső bíróságnak jogában állana tehát az egész pert reformálni, 
de korlátozva van ebben a felebbezésben foglalt panasz által, 
az u. n. felebbezési kérelem által. 

A felebbezésben a felebbező két dolgot kell, hogy érvé- 
nyesítsen, t. i. meg kell mondania, hogy mi sérelmes reá nézve 
a panaszos ítéletben és aztán megfelelő felebbezési kérelmet kell 
előterjesztenie. 

Ezek előrebocsátása mellett, a felebbező fél felebbezésé- 
ben vagy csak hivatkozik az alsó fokon kifejtettekre ad aeta 
priora submittere és ez által a felső biró kötelességévé teszi, 
hogy szabadon vizsgálja, vájjon a panaszos ítéletet, tekintettel 
az előzményekre és kifejtett perbeli materiára, helyesnek tart- 
ja-e avagy másként ítélt volna a felebbező javára és miként? 
Vagy pedig a felebbező nem mozog az általánosság határai 
között, de in concreto et in specie tüzetesen előterjeszti a meg- 
támadott határozatnak egyes panaszolt pontjait, a gravamina 
appellatioDÍst, a római causae appellationís mintájára. 

A Jüngster Reichs-Abschied megszűntette a felebbezésnél 
az articulárt formát. A felebbezőnek nem kellett mást előter- 
jeszteni, mint: ^dass nichtig oder übel geurtbeilt und wohl 
appellirt sei.* 

A későbbi római jog csak a végitéletek ellen engedte 
meg a felebbezést, nem pedig a közbeszóló határozatok ellen. 

mint a kanonjog. És ép azért a római jog szerint a felebbezési 
bíróság az eredeti litis contestatio szerint az ügyet ujolag tár- 
gyalta a nélkül azonban, hogy csupán a judex a quo előtt 
érvényesített támadási és védelmi eszközökhöz lenne kötve. — 
Minthogy a kanonjog szabályozása és behatása következtében 
a közbeszóló határozatok is képezhetik felebbezés tárgyát, a 
régi német birodalmi törvényhozás szűkebb határok között 
fogta fel a felebbezést s ehhez képest a felebbezési eljárást 
egy elhatárolt, önmagában egy egészet alkotó s befejezett, ön- 
álló eljárási szaknak tekintette, a mely a felebbezési keresettel 
veszi kezdetét és külön litis contestatioval birt. 

Ha a felebbezési határidő lejárt a nélkül, hogy felebbe- 
zés beadatott volna, vagy a határozat oly természetű volt, 
hogy ellene felebbezéssel már nem lehetett élni, hogy a jogai- 
ban sértett fél jogsérelmet ne szenvedjen, a régi jog a feleb- 
bezés surrogatumáról gondoskodott. 

Ilyenkor a felebbezönek meg kellett elégednie azzal, hogy 
a kérdéses panaszos határozatot ismét és újólag vizsgálja meg, 
ha nem is a felsőbb fokú biróság, de ugyanazon biróság, a mely 
ezen határozatot hozta. Ez a római jogban ismert supplicatio. 
Az ujabb római jog szerint a praefectus praetorio határozatai 
eUoD, habár ezek felebbezéssel már nem voltak megtámadha- 
tók, 10 nap alatt felfüggesztő hatálylyal, 2 év alatt pedig felfüg- 
gesztő hatály nélkül supplicatio volt benyújtható a császárhoz 
retractatio causae czéljából^ azaz a végből, hogy a praefectus 
praetorio még egyszer foglalkozzék az ügygyei. Ezen supplicatio 
nem ment felsőbb bíróhoz, mert a praefectus praetorio maga 
volt a legfelsőbb biró, mert ő közvetlenül a császár nevében itélt. 

A canonjog^színtén megengedte a supplicatiot a pápai 
határozatok ellen. A római alkotmánynyal szoros kapcsolatban 
lévő ezen jogorvoslat nem felelt meg az idők folyamán az 
ujabb viszonyoknak, a midőn Olaszországban és Németország- 
ban a római jog ismét életbe lett léptetve. A Reichskammer- 
Gericht ítéletei ellen nem volt helye supphcatíonak. Ennek 
helyébe lépett az u. n. revisio actorum, nóvák ki voltak 
zárva, az egyes panasz-pontokat tüzetcsen kellett felhozni. 

A revisio actorum sem tartotta fenn magát sokáig. A 
császár és a német birodalmi rendek mindinkább szükségesnek 
tartották a summa appellatíonist felemelni. Hogy azon perek, a 
melyek ezen értékhatár folytán a felebbezés jogkedvezményé- 
től elestek, sérelmet ne szenvedjenek, meg lett nékik engedve, 
hogy per viam supplícatlonís vizsgáltassák meg ügyüket újó- 
lag ugyanazon hatóság által, a mely ezen ha&rozatot hozta, 
miután kikérte valamely jogi egyetemi fakultásnak a nézetét 
per modum revisionis ex iisdem actís. 

Ez volt nagy és legfőbb vonásokban a jogorvoslati rend- 
szer, a közös jog uralma alatt, az írásbeli pernek korszakában. 
Ezen történelmi visszapillantás nem tart semmi körülmények 
között sem igényt a jogorvoslati rendszer teljességére. Csak 
annyiban rekapituláltam az anyagot, a mennyiben szükségem 
lesz reá további fejtegetéseimnél. 

És most áttérek a franczia jogrendszerre, mint a szó- 
beli pernek fő- és alapforrására. Hozzánk a német birodalmi 
törvényhozás nyomán jutott el a szóbeliség és közvetlenség 
azon alakban, melyben akár a sommás eljárási törvény, akár 
pedig a polgári perrendtartási törvényjavaslat azt felhasználta 
és megvalósitotta. Németország azonban szintén nem teremtette 
meg önállóan a szóbeli és közvetlen pert. Németország is használt 
mintákat, még pedig a code de procedure civile volt az az 
elvi fonál, a melynek alapján megalkották ott a szóbeliségre 
és közvetlenségre fektetett peres eljárást. A kivitel, a rend- 
szer, a feldolgozás, a detail kérdések igen sok irányban egész 
másként nyertek megoldást, mint a hogy azok a franczia per- 
ben szabáiyozvák, mindazonáltal nyugodtan állitható és az 
köztudomású is, hogy az alapeszme, az alapprincipium a fran- 
czia törvényekből szivárgott át, illetve megszokták és adoptál- 
ták ezen elveket azon németországi tartományok, a melyekben 
a franczia uralom alatt is a code de procedure civile életbe 
volt léptetve és az ezekkel szomszédos és szoros, gyakori össze- 
köttetésben levő mai tartományok is. 

Szükségesnek tartom tehát a franczia felebbviteli jogor- 
voslati rendszerrel szintén, ha csak nagyjában is, foglalkozni. 

Francziaországban két fokú biróság van ós egyszeri feleb- 
bezés. Ott is a felebbezésnek két czélja van: először az alsó 
biró netáni hibáit javítani és másodszor a feleknek alkalmat 
nyújtani arra, hogy mulasztásaikat, a melyeket az első fokban 
elkövettek, még a felebbezési eljárás során pótolhassák. A f^i- 
lebbezési biró újra tárgyalja az ügyet és csak a peres felek 
kölcsönös meghallgatása után hozhat Ítéletet. A felek feljogo- 
sitvák nemcsak felebbezési indokaikat bővebben kifejteni, hanem 
uj ténybeli adatokat és bizonyítékokat is felhozhatnak. A feleb- 
bezési biróság előtt tehát nem folyik egy uj per, de ugyanazon jog- 
vita, a mely elsőfokulag már elbíráltatott, ha mindjárt a nóvák 
használhatási joga folytán a permateria meg is változott. Uj 
kereseteket a felebbezési eljárás során érvényesíteni nem lehet. 

Felebbezési bíróságokként szerepelnek a polgári törvény- 
székek és a fblebbezési bíróságok. Az előbbiekhez a békebiióí 
és választott bírói ítéletek elleni felebbezések terjesztetnek 
fel, az utóbbiakhoz pedig az összes felebbezés alá került többi 

ügyek, tehát az elsőfolyamodásu törvényszéknek ítéletei és a 
kereskedelmi biróságok Ítéletei. 

A felebbezési bíróság hatásköre az űsry érdemére terjed 
ki, tehát a tény- és jogkérdésre egyaránt. Hatálya felfüggesztő 
és átháramló. A felebbezés tehát rendes jogorvoslat. 

A felebbezési ítéletek bizonyos körülmények között sem- 
miségi panaszszal támadhatók meg. A régi törvények sem te- 
kintették a semmiségi panaszt valóságosi igazi, rendes jogor- 
voslatnak, de csupán mint egy különös folyamodást a királyi 
souverenitáshoz. 

A franczia semmitöszék (la cour de eassation) történeti 
fejlődésen ment keresztül. A conseil du roi-ból keletkezett. 

Az 1790. évi május 8-iki 24., 25. és 26-ik törvény szabá- 
lyozta ujabban. Ekkor kapta a tribunal de cassatíoa 
elnevezést. Ez kimondotta, hogy egyedüli lesz, unique, hogy 
egységes jogszolgáltatást létesíthessen és állandó, séden- 
taire, hogy sok fennakadás ne álljon be a jogszolgáltatás- 
ban, de semmi körülmények között és semmi ürügy alatt nem 
itélkezhetik magában az ügy érdemében, íl neconnaitrait du 
fond des affaires. 

A semmitöszék feladata határozni azon semmiségi pana- 
szok, pourvoís tekintetében, a melyek utolsó fórumban hozat- 
tak és a melyek ilyen jogorvoslattal megtámadhatók. Ilyenek 
a felebbezési bíróságnak cour d^apell, cour d^assises, az első- 
folyamodásu törvényszékek, a kereskedelmi bíróságok, a béke- 
birák ítéletei. 

Kettős feladata van a franczia sem miségi panasznak: 

1. a felek részére egy utolsó forumot biztosit a bírói téve- 
dések corrígálására, ha a biróság a törvényt megsértette vagy 
rosszul akalmazta; 

2. őrködni a jogszolgáltatás egysége és állandósága felett. 

Ehhez képest a semmitöszék megsemmisíti azon határo- 
zatokat, a melyek a törvény intézkedései ellenére hozattak, 
akár anyagi vagy eljárási szempontból. 

Téves lenne azonban ugy fogni fel a dolgot, mintha a 
semmitöszék a jogszolgáltatásban a harmadik fokot jelentené, 
a törvény csak kétfoku bírói szervezetet létesített. 

A semmitöszék nem foglalkozik a pernek tényálladékával, 
nem kutatja, hogy helyesen lett-e az megállapítva vagy sem, 
hanem azt helyesnek és olyannak fogadja el, mint a hogy azt 
az elsőbiróság és illetve felebbezés esetén a felebbezési biróság 
megállapította és csupán azt vizsgálja, hogy ezen tényállásra 
helyesen lett-e alkalmazva a törvény, a jogszabály. 

A semmitöszék tehát nem hoz ügyérdemi ítéletet, de 

megsemmisíti a panaszlott ítéletet és egy más hasonfoku bíró'* 
Sághoz utasítja ujabb ítélethozatal végett. 

A semmitöszék azonban egy magasabb fokú bíróság, mint 
azon bíróság, a melynek határozata meg lett támadva, csakis 
jogi tévedések esetén lehet sikerrel élni ezen jogorvoslattal 
A semmiségi panasz egy rendkívüli jogorvoslat. 

Megsemmisítendő az ítélet: 

1. az 1790. nov. 27. és decz. 1. 3. art. alapján, ha a tör- 
vény nyílt rendelkezése lett megsértve (contravention expresse 
au textede la loi). A rendelkező részben kell ezen törvény- 
sértésnek előfordulni és nem az indokolásban, 

2. az 1799. évi vént. 27., 77. és 88. art. szerint, ha a gene- 
rál procureur tudomást szerez arról, hogy jogerősen ítélet ho- 
zatott, a melyben a bíró túllépte hatáskörét, 

3. az 1810. ápril 20. törvény 7. art. szerint, ha nem az 
előírt számú bírák hozták a határozatot, ha a bírák nem vet* 
tek részt az egész tárgyalás alatt, ha a nyilvánosság szabályai 
megsértettek. 

4. a code de proeedure civile 504. art. szerint, ellentétes hatá- 
rozatok esetén. 

Az eddigiekben láttuk a jogorvoslatoknak typusait, úgy 
az írásbeli pernél (közös jog), mint a szóbeliségen alapuló 
pernél (franczia jog). A jogfejlődésénél úgy a külföldön, mint 
nálunk is döntő befolyással voltak ezen jogorvoslati alakula- 
tok. Nálunk 1868 óta három teljesen uj és más-más alapelv- 
ből kiinduló felebbviteli rendszer volt. 

Az 1868. évi perrendtartás és az 1881. évi per rendtar- 
tási novella szabályozta az írásbeliség alapelvein nyugvó per- 
ben, az 1893. évi aVIII. t.-czikk pedig a szóbeliség alapelvein 
nyugvó perben a felebbvítelt. 

Az 1868. évi LIV. t. czíkkel szabályozott perrendtartás 
szerint következő perorvoslatok léteztek : 

Felebbezés, rendszerint ítéletek és csak kivételesen 
egyes végzések ellen. 

A felebbezést okokkal támogatni nem szükséges (elég 
tehát az acta priora submittere). Egyébiránt az indokok, ha 
használtatnak, magában a felebbezvényben adassanak elő. Az 
ítélet ellen törvényes időben beadott felebbezés a végrehajtásra 
nézve halasztó hatály lyal bír. Olyan körülményekre és bizo- 
nyítékokra, melyek az elsőbíróságnál elő nem fordultak, a fe- 
lebbviteli bíróság nem lehet tekintettel, kivéve, ha a határozat 
a felebbvívő meghallgatása nélkül, ellenfelének egyoldalú ké- 
relmére keletkezett. 

A másodbiróság tehát csakis felülbírálja az elsőbiróság 
ítéletét és ügyérdemi határozatot hoz; hatásköre kiterjed 

Úgy a ténykérdésre, mint a jogkérdésre, tehát az egész perbeli 
anyagra. 

A másodbiróság ítélete ellen helye van felebbezésnek a 
harmadbirósághoz — akár helybenhagyatott, akár megváltoz- 
tattatott légyen az elsöbirósági ítélet — úgy a rendes, mint a 
sommás perekben. Ilyen felebbezéseknél íg úgy kell eljárni, 
mint az elsöbirósági itélet elleni felebbezésnél. 

A felebbezésen kivül volt még a felebbvitelnek egy más 
neme is: a semmiségi panasz. Ez kétféle volt: vagy 
olyan, mely a per folyama alatt volt benyújtható, vagy pedig 
olyan, a mely a végitélet ellen adatott be. Az első a per loly«i- 
mát rendszerint nem akadályozta, de a panasz elintézéséig a 
bíró végitéletet nem hozhatott. 

Az 1868. évi LIV. t.-czikk tüzetesen áorolja fel, mikor 
van helye semmiségi panasznak. Ha a semmiségi panasz, a 
birói illetőség hiányatói eltekintve, a semmitöszék által ala- 
posnak találtatott, a semmitöszék az elkövetett formasértést 
végzésben kijelölvén s azt az egész további birói eljárással 
együtt megsemmisítvén, szabályszerű ujabb eljárást rendel s az 
iratokat azon bírósághoz küldi vissza, melynek határozata el- 
le a a panasz irányozva volt. 

A perújítás jogérvényes ítéletek ellen foghat helyet 
a törvényben meghatározott taxatív esetekben. A perujitási 
kereset az alapperbeli kérelmen túl nem terjedhet. A perújítás 
az alapperben hozott ítélet végrehajtását nem akadályozza. Az 
újított perben a perújítás kérdése az alapperben eldöntött ügy 
érdemével együttesen tárgyaltatik és döntetik el. Mindenik fél 
minden követelését, ellenkövetelését és bizonyítékait kölcsönö- 
sen ép úgy adhatja elő, mint azt az alapperben tette vagy te- 
hette volna. 

A felsorolt semmiségi okok és perujitási ezimek körül- 
belül oly teraiészotüek, mint azok, a melyek fenforgása esetén 
quaerela nuUítatísnak van helye, akár saQabilis, akár ínsanabílis. 

Igazolás. Határidők vagy határnapok el nem háritha 
tatlan akadály miatti elmulasztása esetén van helye igazolás- 
nak. Ha az igazolásnak hely adatik, az elmulasztott határidő 
helyett más tűzendő ki. Ha a mulasztás nem igazoltnak mon- 
datik ki, a mulasztás miatt hozott előbbi határozat lép hatályba. 

Az 1868 évi LIV. törvényczikknek felebbvíteli rendszere 
nem vált be. Ez szorult leginkább s legelső sorban javitásrii. 

A semmiségi panszoR elbírálására felállították a semmi 
tőszéket. A legfelsőbb birói hatóságot az egész ország területére 
nézve „magyar kir. Curia" név alatt a legfőbb törvényszék 
gyakorolja. Ezen bíróság egyik osztálya a semmiségi esetek- 
ben mint semmitöszék, másik osztálya pedig az érdemleges 

kérdésekre nézve mint harmadfolyamodási ítélőszék határoz. 
(1868. LIV. 4. §.) A semmiségi panasz a franczia minta szerint 
készült, azt akarta utánozni. A franczia semmitöszék nemcsak 
és nem is első sorban az alaki jogsérelmek orvoslására volt 
hivatva, de czélja főleg az anyagi jogszabályok megóvása volt. 
Az 1868. évi semmiségi panasz pedig csakis alaki jogsérelmek 
orvoslására szolgált. Nem felelt tehát meg a franczia rendszer- 
nek. Az 1868. évi LIV. t.czikk anyaggyüjteményében azt ol- 
vassuk, hogy a felebbvitel csak akkor lehet jó és kielégitő, 
ha a semmiségnek csak a lényeges alaki szabályok megsértése 
szolgál alapul s ha e szerint a semmiség tárgya nem a tör- 
vény alkalmazásának vizsgálata, hanem oly hiányok orvoslása, 
melyek, — ha az eljárásban vagy határozatban felmerültek, — 
ujabb és szabályszerű eljárást vagy határozathozatalt tesznek 
szükségessé. 

Az 1868. évet megelőző eljárásban a semmitő bíróságot 
minden felebbviteli törvényszék fokozatosan gyakorolta. A pa- 
nasz akár külön, akár felebbezéssel vagy felfolyamodással 
összekötve használtatott, a további eljárásra nézve pedig ha- 
lasztó hatálylyal birt. E bajon az 1868. évi törvény úgy vélt 
segíteni, hogy a semmiség minden esetét tüzetesen kijelölvén, 
a m. kir. Curia semmitő osztályához utasítja s mig egyrészt 
minden fokozatos forumot mellőz, másrészt a semmitöszék ha- 
tásköréből minden e^yéb teendői kizár ; az érintkezés fel és le 
egyaránt közvetlen. Főbaja ezen semmiségi panasznak az volt, 
hogy az anyagi jogot erősen háttérbe szorította, a legegy- 
szerűbb ügy az alakiságok segélyül vétele mellett, éveken át 
nem volt befejezhető. Az 1881. évi LIX. t.-cz. e bajokon úgy 
vélt segíteni, hogy eltörülte a semmiségi panaszt és felebb- 
vitelként afelebbezéstés felfolyamodást állapította 
meg. Ezenfelül meghonosította a semmíségi keresetet, 
átszármaztató hatály nélkül. 

Az 1881. évi perrendtartási novellának az volt a kiindu- 
lási pontja, hogy az írásbeliség alapelveire fektetett törvény- 
kezési rendtartásunk és az ezzel kapcsolatos három fokozatos 
bíráskodási rendszer mellett, a semmiségi panasz — azon rend- 
szerének fentartására, mely az 1868. évi LIV. t.-czikkben fog- 
laltatik s mely a külön semmitöszék hatáskörét a per érdemére 
ki nem terjeszti, csupán az alaki kérdésekre korlátozza és az 
első-, másod- és harmadfolyamodásu bíróságok fölé helyezi s 
igy négy esetleg hat folyamodásu bíráskodást állapít meg — 
fenn nem tartható. 

Annyival is inkább szükségesnek mutatkozott a semmí- 
ségi panaszok eltörlése, mert a peres kérdések eldöntésénél az 
alaki és anyagi jogsérelem orvoslásának oly merev elkülöni- 

tése, mint azt az 1868. évi perrendtartásban találjuk, a jog- 
biztonság veszélyeztetésével jár és a helyes jogszolgáltatás 
követelményeinek nem felelhet meg. A gyakorlati életben igen 
gyakran nem lehet megállapítani, hol kezdődik az anyagi és 
hol végződik az alaki sérelem. A bifurcatió tehát elejtendő. 
Az érdemleges birói határozatok ellen fokozatos felebbezés en- 
gedtetett meg és úgy az anyagi, mint az alaki jogsérelmeknek 
a felebbezés folytán való orvoslása a fokozatos felebbezési ha- 
tóságok hatásköréhez utaltattak. Végzések ellen általában 
felfolyamodási jogorvoslatot enged a novella, tüzetesen meg- 
jelölve azon végzéseket; melyek ellen ezen jogorvoslatnak he- 
lye nincs. 

Az 1893 évi XVIII. t.-czikk a szóbeliségre alapitotta a 
sommás eljárást és abból a felfogásból indult ki, hogy a fe- 
lebbezési birósás" tevékenységi körét nem lehet egyedül arra 
a kérdésre szorítani, hogy az elsőbiróság az előtte fekvő per- 
anyag szerint helyesen halározott-e, hanem az ügy a felebbe- 
zési biróság előtt, a felebbezés határai között úgy a jog-, mint 
a ténykérdésben újból, illetőleg folytatólagosan tárgyalandó. 

E szerint a tény- és a jogkérdés két fokban képezi a 
bíráskodás tárgyát. A legnagyobb nehézségek azonban a har- 
madfokú eljárás konstrukeziójánál merültek fel. Választania 
kellett a franezia semmiségi panasz és a német, illetve osztrák 
felülvizsgálat közölt. 

Ha az ügy érdemleges eldöntése kérdésénél a két folya- 
modásu bírósági rendszert fogadjuk el, a külön semmitőszéknek 
a szóbeliség és közvetlenség elveire alapított perrendtartás ke- 
retében is van helyes értelme, mert ilyenkor a semmitőszék, 
mint harmad folyamodásu legfelsőbb fórum a felebbviteli bíró- 
ság fölé áUittatik, hatásköre pedig nem csupán az alaki jog- 
sérelmek orvoslására szorítkozik, hanem a vitakérdés érdemére 
is annyiban, hogy a másodbiróság Ítéletét megsemmisithesse 
és ujabb Ítélet hozatalát rendelhesse el akkor, ha a vitakérdés 
érdemleges eldöntésénél az anyagi törvény helytelenül alkal 
maztatott. A code de procedurenek ez a rendszere. 

A szóbeliség és közvetlenség azonban korántsem kívánja 
meg, hogy a harmadik fokú felebbviteli jogorvoslat a semmi- 
ségi panasz legyen. Vannak oly felebbviteli rendszerek is a 
szóbeli perben, hogy, ha a felebbezési biróság az anyagi jog 
szabályait helytelenül alkalmazta, a harmadfokú birósák: nem 
semmisiti meg, hanem megváltoztatja a másodfokú ítéletet. Ezen 
jogorvoslat az u. n. felülvizsgálat. Ez van elfogadva Né- 
metországban és Ausztriában is. Ezen jogorvoslatot meghonosí- 
totta nálunk az 1893-as sommás eljárási törvény és fenntartja 
a polgári perrendtartás törvényjavaslata. 

A felttlTlzsgálat dogmatikája. 

Ezen történelmi visszapillantás után, röviden áttérek a 
felfllvizsgálati jogorvoslat dogmatikus ismertetésére. 

Az ismertetett jogorvoslati rendszerek elég komplikáltak. 
Ezt főleg a középkorban a birói szervezet tekintetében kifej- 
lődött bürokratizmus tette, továbbá pedig az Írásbeli- 
ség elve, a mely a jogszolgáltatásba be lett vive. 

Az Írásbeli per nehézkes volta, a tárgyalási és az esetle- 
gesség! elv, a birónak a pervezetéstől való távoltartása, a felek- 
nek az itélőbirótól való hermetikus elszigeteltsége, a közvet- 
lenség teljes hiánya azt eredményezte, hogy a másodbiró- 
ság csak újra vizsgálja, mintegy felülvizsgálja 
az első birónak határozatait a peres felek kívánal- 
mainak keretén belül. A per anyaga, a mely az Ítélet alapját 
képezi, az első fokon ugyanaz, mint a második fokon ; uj tények, 
uj bizonyítékok, uj nyilatkozatok a felebbezési eljárás során 
fel nem hozhatók. A másodbiróság tehát, ha nem hagyja hely- 
ben az elsőbiróság Ítéletét, azt csak megkorrígálja. Ugyan- 
azon tevékenységet fejti ki a harmadbiróság a másodbiróság- 
gal szemben. 

A per anyagának újra való megvizsgálása, a correctio 
kiterjed a pernek úgy ténykérdésére, mint jogkérdésére, tehát 
az egész perre. 

A szóbeliség nem alkalmas eszköz az alsó- 
fokú bíróságok leleteinek ellenőrzésére Á né- 
met birodalmi perrend tervezete, a mely a tiszta szóbeHség 
elvére van fektetve^ át volt hatva e tétel igazságától s azt 
akarta, hogy a törvényszéki perekben csak az elsőfokú itélet 
foglalkozzék a pernek egész anyagával, a tény- és a jogkérdés- 
sel, a másodbirósághoz már csak a jogkérdésre szorított revísíót 
tervezett és a harmadbírósághoz szintén a revisiónak egy nemét, 
az úgynevezett „Oberrevisió^-t. Az irodalom, a praktikus jogá- 
szok és a törvényhozás is állást foglalt ezen veszélyes kísér- 
letezéssel szemben, s ép azért a javaslat e része a törvénybe 
nem ment át. 

A szóbeliségen alapuló pereknél a felebbezés több, mint 
a közös jog szerinti appellatió vagy suplicatío. 

Folytatása ez az elsőfokú eljárásnak, folytatása az összes 
tevékenységnek, a melyet a bíró az alsófokon kifejtett. E sze- 
rint tehát a felebbezési bíróság előtt folytatjuk az ügynek a 
tárgyalását, esetleg kiegészítjük, megváltoztatjuk a pernek 
anyagát és folytatjuk az ítélőbíró tevékenységét. Ezen tényke- 
dés revisió a ténykérdés és a jogkérdés szempontjából egyaránt. 

És minthogy a felebbezési biró tevékenységi köre kiter- 
jed in facto et in jure, igen természetes, hogy a felebbezésnek 
kettős jelentősége van : 

a) ha uj tényállitások és bizonyitékok fel nem hozattak, 
újra megvizsgálja az alsóbirósági tárgyalási anyagot; megálla- 
pítja, helyesen lett-e a ténykérdés megoldva és helyesen lett-e 
a tényállásra a jogszabály alkalmazva. 

Itt megtörténhetik, hogy a judice bene informato ad ju- 
dícem peius informandum fog történni a felebbezés. Qarantia 
az, hogy a felek közreműködése és ellenőrzése mellett kapja 
a felebbezési biró az elbírálandó peranyagot. 

Ha uj tényállitások és bizonyitékok nem lesznek a feleb- 
bezés során érvényesítve, a felebbező csupán azt vitatja, hogy 
az alsóbiró rosszul, helytelenül Ítélte meg az ügyet, ha a méx 
foganatosított bizonyítási eljárás nem ismétlődik, a felebbezési 
eljárás sem egyéb, mint a közös jog szerinti appellatio és nem 
nóvum judicium; 

b) ha pedig uj tényállitások és bizonyitékok felhozattak, 
uj permateriát gyűjt össze, állapit meg a biró és ezt uj, füg- 
getlen, önálló elbírálás tárgyává teszi. Az Ítélet azonban még 
akkor sem teljesen nóvum judicium, mert a felebbezés nem uj 
kereset. 

A felebbezési eljárásban uj kereset nem indítható. A fe- 
lebbezési kérelemben vagy ellenkérelemben a keresetet az 
ellenfél beleegyezésével sem lehet megváltoztatni (498). A per a 
felebbezési biróság előtt újból tárgyaltatik tehát, de mindég 
csak a felebbezési kérelem és ellenkérelem és^ illetve a kere- 
seti kérelem és ellenkérelem határain belül. És habár a felek 
az uj tárgyaláson a felebbezési biróság előtt oly tényállításo- 
kat és bizonyítékokat is hozhatnak fel védelem és támadáskép, 
oly uj jogokat is érvényesíthetnek, a melyeket az elsőbíróság 
előtt fel nem hoztak, ezen nóvák, akár ténybeliek, akár uj 
bizonyítékok, sohasem lehetnek oly természetűek, hogy kere- 
setváltoztatást vonjanak maguk után. 

Az alsóbíróságnak peranyaga peranyag marad a felebbe- 
zési biróság előtt is. (501. §.) 

A peres felektől is függ, akarják-e, hogy a második fok 
ítélete nóvum judicium legyen, élnek e a ministerí javaslat (mj.) 
486. ós 502. §-ai adta jogukkal, felhoznak-e nóvumokat, uj bi- 
zonyítékokat stb. és függ másodsorban a felebbezési bíróságtól, 
a mely a mj. 506. §-a szerint elrendelheti, hogy az elsőbiró- 
ságnál már felvett bizonyítás, ideértve a félnek eskü alatti 
kihallgatását is, kiegészíttessék vagy ismétéltessék. A felebbe- 
zési bíróság az első biróság által eskü alatt kihallgatott félnek 
ellenfelét is kíhallgattathatja és megesketheti. 

Az uj perrendtartásí javaslat azon kérdésnél tehát, vájjon 
nóvum judicium-e a másodbirósági ítélet vagy sem, követke- 
zetlen. Következetlenségét indokolja a czélszerüség és a peres 
felek akaratának szabadsága. 

De akár novmn judicimn a másodfokú ítélet, akár nem 
az, mindig felöleli úgy a tény-, mint a jogkérdést. 

A felebbezési biró feladata tehát a megtámadott ítéletet 
az első és a felebbezési bíróság peranyaga alapján, a felebbe- 
zési kérelem és illetve ellenkérelem határain belül újra meg- 
vizsgálni és esetleg megváltoztatni. 

Az egész per átháramlik a felebbezési bíróra. 

A harmadfokú felebbvítel lehet vagy cassatio, vagy 
pedig az ügy érdemébeni határozat. 

Az ügyérdemi határozat kétféleképpen eonstruálható : 
vagy felebbezés keretében, tehái kiterjesztve úgy a ténykér- 
désre mint a jogkérdésre egyaránt, vagy pedig re\ísióval, 
azaz nem teljes felebbezéssel. 

A sommás törvény és az uj perrendtartásí javaslat a né- 
met birodalmi perrend mintájára a revisiót, felülvizsgálatot 
honosította meg nálunk, mint harmadfokú felebbvitelt. 

A revísió oly jogorvoslat, mely kizárólag a jogvitának 
jogi megítélésére van korlátozva. A revisíonalís biró feladata 
megvizsgálni, vájjon a megtámadott ítélet valamely jogszabály- 
sértésen alapszik-e? A felülvizsgálati birót a felebbezési bíró- 
ság által megállapított tényállás köti, kivéve, ha a tényállás 
maga. .is jogszabálysértéssel lett megállapítva. 

Összehasonlítható egyrészt a semmiségi panaszszal, más- 
részt pedig a teljes appellatioval. Egyes kérdésekben és irány- 
zatokban hol az egyik, hol a másik jogorvoslat felé hajlik. 

A franezia semmitöszék «tríbunal unique et sedentaire 
auprés au corps legislatíf* a főfelügyeletet gyakorló állami ha- 
talom egy közege, melynek feladata az ítéletet közjogi szem- 
pontból a benne rejlő jogsérelem miatt cassálni. A felülvizs- 
gálati bíróság a feleknek szolgáltat igazságot a concrét jog- 
esetben, tehát csakis a felek élhetnek vele, míg az előbbi az 
állami hatóság által is foganatba vehető és gyakorolható. 

A semmiségi panasz „pourvoi en cassation"* rendkívüli 
jogorvoslat, „reméde extrémé, quí ne peut avoír pour objet 
que la maintion de Tautorité legislatíve et des ordonnances" 
és felfüggesztő hatálylyal nem bir. A revísió rendes jogorvos- 
lat átháramló és felfüggesztő hatálylyal. 

A semmíségí panasz szigorúan formailag indokolandó és 
a fél által tüzetesen kijelölendő törvénysértés constatálására 
vonatkozik, ellenben a revisíó szabad joeri felülvizsgálatot és 
reformatiót enged, akár csak az appellatió. 

2 

A semmitöszék csak megsemmisíti, cassálja az Ítéleteket* 
az Ítélkezést pedig más bíróságra bízza, a mely szabály sze- 
rint és rendszerint nincs kötve azon elfoglalt jogi állásponthoz, 
melyet a semmitöszék határozata meghozatalánál foglalt el. 
A revisionális bírónak pedig kötelessége első sorban az ügy 
érdemében ítélkezni, Tisztán czélszerüségi szempontok in- 
dokolják, hogy feloldás esetén az ügy a felebbezésí bírósághoz 
utasittatik és a felebbezésí bírót köti azon jogi álláspont, me- 
lyet a felülvizsgálati bíró határozata hozatalánál elfoglalt. 

A felülvizsgálati bíró előtt azonban az ügyet nem lehet 
oly keretekben újra tárgyalni, illetve a felebbezésí bíróság 
előtti tárgyalást úgy folytatni, mint az elsőfokú tárgyalást a 
felebbezésnél. 

A felülvizsgálati bíró a peranyagot nem gyűjti össze, 
nem állapítja meg, de a felebbezésí bírótól készen kapja s 
csupán azt vizsgálja, hogy a jogkérdés helyesen lett-e alkal- 
mazva ín concreto? 

A felülvizsgálati bíróság foglalkozik tehát a subsumtío 
kérdésével és az ítéleti következtetéssel. 

Ismétlése ez a felebbezésí biróság azon tevékenységének, 
mely az ítélet hozatalánál nyilvánul. De itt is a bírói tényke- 
désnek csupán azon része vizsgáltatik felül, a midőn a feleb- 
bezésí bíró jogot alkalmazott, tekintet nélkül arra, vájjon 
materialis vagy processualís jogot alkalmazott-e? Vizsgálódása 
körébe vonja ugyan az egész peranyagot quantitative, de qua- 
litative nem, csak egy részre szorítkozik t. i. a jogi szempontra, 
a jogkérdésre. 

A ministeri javaslat szerint felülvizsgálat csak azon az 
alapon kérhető, hog> valamely jogszabály a felebbezésí bírósági 
Ítéletben vagy az ennek alapjául szolgáló eljárásban helytelenül 
volt alkalmazva vagy mellőzve. (530. §.) 

Revisiónak tehát csak akkor lehet helye, ha valamely 
akár anyagi jogszabály, akár eljárási szabály helytelenül volt 
alkalmazva, vagy pedig mellőzve. 

Az anyagi jogszabály helytelenül alkalmazható vagy mel- 
lőzhető : 

a) a tényállás megállapításánál; 

b) a helyesen megállapított tényállásnak a jogszabály alá 
vonásánál — subsumtío. 

Valamely eljárási szabály helytelen alkalmazása vagy 
mellőzése 

1. csak akkor méltatandó figyelemre a felülvizsgálati bíró 
által, ha a mellőzött vagy helytelenül alkalmazott eljárási sza- 
bály lényeges eljárási szabály volt és így az ügy el- 
döntésére befolyással bírt; 

2. vagy pedig, ha a törvény direkt rendeleténél fogva ^ex 
lege" képez revisionalis okot és alapot. 

A felülvizsgálati eljárásban a felebbezési biróság Ítéletében 
megállapított tényállás irányadó. 

A felebbezési biróság Ítéletében megállapított tényállás 
megtámadása csak akkor vehető figyelembe, ha a megtámadás 
a felülvizsgálati kérelemben és illetőleg a válasziratban érvé- 
nyesíttetett és arra van alapítva, hogy az Ítéletben valamely 
jogszabály megsértésével voltak tények megállapítva, figyelmen 
kívül hagyva vagy felhozottaknak tekintve. E részben bizonyí- 
tékul csak a tárgyalási jegyzőkönyv és mellékletei használ- 
hatók fel. 

Tényállást azonban az 540. §. esetén kívül a felülvizsgá- 
lati bíróság a bizonyítás mérlegelése vagy ujabb tárgyalás 
alapján meg neua állapithat. (539. §) 

A mj. tehát teljesen megfelelően a sommás eljárási 
törvény intézkedéseinek úgy rendelkezik, hogy a felebbezési 
biróság által megállapított tényállás köti a felülvizsgáló bírót, 
kivéve két esetben nem: 

a) ha jogszabálysértéssel ^lettek tények 
megállapítva, figyelmen kívül hagyva, vagy 
felhozottaknak tekintve és 

b)ha ín procedendo fordul elő jogsértés, 
azaz az eljárási szabályok lettek megsértve, t. 
i. nem alkalmazva, vagy nem helyesen alkal- 
mazva. 

Ebből a contrario az következik, hogyha nem 
jogszabálysértéssel lettek a tények megálla- 
pítva, figyelmen kívül hagyva és felhozottaknak 
tekintve, akkor revisiónak helye nem lehet. 

A felülvizsgálati biró cognitiója alól el vannak tehát 
vonva az élettapasztalatnak, a technikának, a művészetnek és 
a jogtudomány körén kívül eső összes tudományszakoknak 
szabályai, a bizonyítás kérdése (kivéve a törvényes bizonyítást 
és a bizonyítási teher szabályait) és a jogügyletek, szerződések 
és okiratok interpretatiójának kérdése. 

Ha nem jogszabálysértéssel lettek tények megállapítva, 
figyelmen kívül hagyva, felhozottaknak tekintve, akkor a fe- 
lebbezési bíróság tényállása köti a revisionalis bírót még ak- 
kor is, ha materiális igazságtalanság lenne is ebben 
a tényállásban. 

A mj. 539. §. tehát kizár minden más önálló ténybeli 
méltatást még akkor is, ha a kérdéses tények nem vitásak, 
vagy pedig köztudomásúak. 

A megtámadott felebbezési ítéletben megállapított tény^ 

2* 

állás magában foglalja nemcsak az eljárás egész menetét, a 
felhozott nyilatkozatokat, tényállításokat, a peres felek mu- 
lasztásait, a bizonyitásfelvétel eredményét, de a jogvitának 
alapját képező összes támadási és védelmi eszközöket, még* 
akkor is, ha a táreryalási jegyzőkönyvben nincsenek felvéve. 
(406. §.) 

A felebbezési biróság által megállapított tényállás, mely- 
nek tartalmát most adtam elő, köti a revisionális birót, még 
pedig két irányban t. i. po siti ve, azaz, hogy mit tartalmaz^ 
mint peranyagot és negatíve, azaz, hogy mii nem tartal- 
maz, mint peranyagot ezen tényállás. 

A felebbezési biróság vagy közvetlenül maga 
állapitjameg a tényállást, vagy pedig csak közvetve 
állapítja meg, ha nem is egészen, de részben, t. i. hivatko- 
zással a keresetre, a birósági iratokra, a tárgyalási jegyző- 
könyv tartalmára és az elsőbirósági Ítélet tényállásának egyes 
részeire. 

A felebbezési biróság Ítéletében megállapított tényállás a 
felülvizsgálati biró előtt megtámadható: 

1. hajogszabálysértés.sellettektények meg- 
állapítva. 

Az teljesen közömbös, vájjon egy materiális vagy pedig 
processuális szabály lett megsértve. 

Mikor fordul ez elő? 

Ha a biró egy tagadott állítást nem tagadottnak vesz; 

ha a tények megállapításánál a perrendtartásnak törvé- 
nyes bizonyítási szabályai sértettek meg, pl. ha a közokiratok 
által bizonyított intézkedés, határozat vagy nyilatkozat ellen 
ellenbizonyítás meg nem engedtetnék, vagy pl. ha a 321. §-nak, 
mely a magánokiratok bizonyító erejéről intézkedik, tágabb 
magyarázat tulajdoníttatnék, mint a mit a szakasz rendel; 

ha a bizonyítás felvételre vonatkozó szabályok megsér- 
tetnek ; 

ha a bizonyítási teher és a törvényes vélelem szabályai 
ignoráltattak vagy helytelenül alkalmaztattak. 

2. Ha jogszabálysértéssel lettek tények 
figyelmen kívül hagyva, azaz, ha egy konkrét, a per 
során felhozott tény, a tényállás megállapításánál nem lett 
megemlítve s figyelemre méltatva — omissio. 

Ezen figyelmen kívül hagyásnak természetesen jogsza- 
bálysértéssel kellett megtörténnie. Ha a figyelmen kivül ha- 
gyott tények nem relevánsak, omissio esete nem foroghat fenn. 

3. Ha jogszabálysértéssel lettek tények fel- 
hozottaknak tekintve, azaz, ha de facto fel nem hozott 

tények úgy jelöltetnek meg az ítéleti tényállásban, mintha fel 
lettek volna hozva. 

A tényeknek az iménti módon felhozott jogszabálysér- 
téssel való megállapítása, figyelmen kivül hagyása, vagy fel- 
hozottnak való tekintése „iratellenes — aktaellenes'* 
megállapitás, mert a felebbezési biróság peranyagul oly maté- 
riát használt, a mely nem a per tartalma vagy pedig a per 
tulajdonképeni tartalmát nem használta fel. 

Ha a revisióban iratellenesség panaszoltatik, a tényeket 
meg kell jelölni, a melyek állítólag jogszabálysértéssel lettek 
megállapítva, figyelmen kivül hagyva, vagy felhozottaknak 
tekintve. 

A tényeknek jogszabálysértés nélküli megállapítása s 
figyelmen kívül hagyása, még nem identikus oly tényállással, 
mely minden tekintetben megfelelne a materiális igazság kívá- 
nalmainak. 

Ennek a következménye azután az, hogy a felülvizsgá- 
lati biróság, midőn a felülvizsgálatot elutasítja, azon stereotíp 
indokolással szokott élni, hogy jogszabály megsértése nélkül lettek 
a felebbezési biróság által tények megállapítva, figyelmen kivül 
hagyva vagy felhozottaknak tekintve s igy a felülvizsgálat nem 
bír elfogadható alappal. Ezt mondja ki a mai törvény alapján 
és azt kellene majd kimondania a felülvizsgálati bírónak a 
perrendtartási törvényjavaslat alapján is, ha ez törvényerőre emel- 
kednék, pl. nő- és gyermektartási perekben a tartás összegére,. ügy- 
védi költség iránti perekben a költség mennyiségére, ha arról 
van szó a perben, hogy a peres felek közül valamelyik mező- 
gazdasággal foglalkozik-e ha az a per tárgya, hogy alperes fel- 
tétlenül vagy pedig feltételesen vállalt-e fizetési kötelességet, 
hogy a peres felek valamelyike elmebeteg-e vagy sem, hogy a 
szerződés kötésekor az egyik fél meg lett-e tévesztve, hogy a 
szóban forgó okirat hamis-e vagy sem, hogy mi a teljesített 
munka értéke, hogy mi az üzleti gyakorlat? 

Ezenfelül a magánjogi viszonyok egész sorozatával talál- 
kozunk, a melyek egységesen vannak szabályozva a nél- 
kül, hogy törvény vagy jogszabály szabályozná ezeket. Pl. a 
biztosítási társaságok által megállapított feltételek. Ez kivált- 
képpen ma, midőn ily társulatok opportunusnak látják, hogy 
kartelbe lépjenek, igen gyakran fordul elő. Ezenlíivül más 
részvénytársaságoknak alapszabályai is, a melyek mind egy 
mintára készülnek. A felebbezési bíróságok ezen szabályokat 
különféleképpen magyarázhatják és alkalmazhatják. A felül- 
vizsgálati bíró nem veheti pedig cognítiója körébe, mert 
nem jogszabály sértésével voltak a tények megállapítva, figyel- 
men kívül hagyva vagy felhozottaknak tekintve. 

Ugyanezen jelenségek mutatkoznak a kártérítési perek- 
nél. Döntő kérdés, vájjon alperes culposusan járt-e el, culpa 
levis vagy lata esete forog-e fenn, esetleg talán dolus is. 
Jogkérdés vagy pedig ténykérdés e ez? Felülvizsgálati bíró- 
ságaink gyakorlata ezen kérdéseknél ingadozik. 

Leginkább mutatkoznak azonban a mai törvény és gya- 
korlatnak hiányai a szerződések és okiratok értem e- 
z ésénél. 

Ez a kérdés már nagy szerepet játszott Németországban 
a perrendtartás alkotása alkalmával. Az 1872iki második ter- 
vezet azt rendelte, hogy felülvizsgálatnak nemcsak jogszabály- 
sértés esetén van helye, de akkor is, ha okiratok és jogügyle- 
tek helytelenül érteimeztettek. A harmadik tervezet elejtette 
ezen felülvizsgálati okot s így a törvénybe sem került. 

A német perrendtartási novella tárgyalása alkalmával a 
német birodalmi tanácsban, tekintettel arra, hogy a Reichs- 
gerichtet mentesíteni akarták a nagy munkatehertől, azt indít- 
ványozták, hogy a jogügyletek értelmezése sohase képezhesse 
a felülvizsgálat tárgyát. Az indítvány nem ment keresztül. 
A kérdés azon ba Németországban ennek daczára ép oly vitás, 
mint nálunk. 

Egyesek nézete szerint a jogügyletek értelmezése kizá- 
rólag és mindig ténykérdés, mert itt a szerződő felek 
akaratát kell megállapítani, tehát egy belső tényt. 

Stahl, Wáchter és mások azt hozzák fel, hogy az 
értelmezési szabályok helytelen alkalmazása soha sem tekint- 
hető jogszabálysértésnek és ép ezért nem is revisibilis. Az ér- 
telmezési jogi szabályok nem tartalmaznak positiv jogi tételeket, 
de az észnek szabályait, vagyis útmutatásokat, a melyeket a 
biró követni tartozik az értelmezés műveleténél. Ténybeli elő- 
feltételek fenn vagy fenn nem forgásától függ az, hogy hasz- 
náljuk-e és hogyan ezen értelmezési szabályokat, hiszen a 
bírótól függ, hogy a grammatikai vagy a logikai interpretatiot 
használja-e stb. Minden igazi értelmezés ténybeli természettel 
bír, mert az akarat értelmezéséből áll. 

Hogyan állapítsa meg azonban a biró ezen belső tényt, ha 
a szerződő felek közül mindegyik a használt szavaknak, kité- 
teleknek más és más értelmet tulajdonított? Mindkét szerződő 
fél azt állítja, hogy az általa használt kifejezés más és más 
fogalmat jelent. Nem szabad figyelmen kívül hagyni, hogy az 
értelmezés nem nyugszik kizárólag ténybeli megállapításokon, 
de jogi reflexiók által is lesz érintve, a melyek jogszabály- 
sértést eredményezhetnek. 

A magánjog a bírónak kötelességévé teszi, hogy a szer- 
ződéseket úgy értelmezze, hogy nem a használt kifejezések 

betűszerinti értelme, hanem a szerződő íelek akarata legyen 
irányadó, még pedig oly értelemben, mely a jogviszony termé- 
szetének és az élet felfogásának inkább felel meg. 

A polgári törvénykönyv tervezete nem az akarat-dogmát 
fogadia el a szabályozás alapjául, hanem az akarat kijelentését: 
a nyilatkozatot tekinti döntőnek, önként következik tehát, hogy 
a jognyilatkozatok értelmezésénél is nem a subjektiv, hanem 
az objektív álláspontra kell helyezkedni. Nem az határoz, hogy 
a nyilatkozatot tevő fél mit gondol magában a nyilatkozat té- 
telénél és mily értelmet tulajdonit neki önmaga, hanem hogy 
hogyan kell a nyilatkozatot objektív tartalma s a fenforgó 
körülmények szerint értenie annak a félnek, a kihez intézve 
van s a kivel szemben hivatva van jogi hatást előidézni. A 
biró azonban nem áll meg a használt kifejezések valódi értel- 
mezésének megállapításánál, delevonja ezen megálla- 
pításból a consequentiákat is vagyis a jogi követ- 
keztetést, jogot alkalmaz. Ha az értelmezés helytelen, 
helytelen lesz a jogalkalmazás is. 

A kiindulási pont az volt, hogy a revisionális biró elől 
csupán a tisztán ténybeli mozzanatok megítélése 
vonassék el. 

De ép az a nehéz és — mondjuk ki — sokszor lehetet- 
len megtalálni a határvonalat a pusztán ténybeli és nem tény- 
beli mozzanatok között. 

A törvénynek alapeszméje körülbelül ez : a puszta tény- 
beli elemeknek a külvilág változásainak és állapotának meg- 
állapítása, a mennyiben ezek a per tárgyát képezik, a feleb- 
bezési biró hatáskörébe tartoznak. A nehézség azonban abban 
rejlik, hogy a pusztán ténybeli mozzanatok megállapítása és 
ezen megállapított mozzanatoknak a jog alá való subsummá- 
lása tekintetébeni gondolatmenet sokszor az itélőbiró agyában 
sem választható szét, annál kevésbé ;i biró enunciacóiban. 

Vannak továbbá egyes ténybeli mozzanatok, a melyek 
önmagukban jogi fogalmakat rejtenek, pl. birtok, 
mora, fizetés, intés stb. Ha az Ítéleti tényállásban konstatáljuk 
ezen fogalmakat, mint tényleg létezőket, akkor már nemcsak 
tényeket állapítottunk meg, de jogot is alkalmaztunk és meg- 
fordítva; pedig igen gyakran megesik és ezt a gyakorlati 
jogászok tudják legjobban, hogy a biró az Ítélet tényálladéká- 
ban ilyen fogalmat konstatál, megállapít, a nélkül, hogy ezen 
fogalomnak alapvető tényelemeibe behatolt vagy kellőleg be- 
hatolt volna. 

Igen fontos tehát azon forma, azon mondatszerkezet, azon 
szókitétel, a melylyel a felebbezési biró a tényállást megálla- 
pítja, mert sokszor a revisió az alsóbirónak a stili- 

zálás körüli ügyességétől, indokainak világos- 
ságától fog függni vagy nem függni. 

Az okiratok, jogügyletek és szerződések ér- 
telmezése tehát, a mint látjuk, szintén igen fontos. 

A Curiának a praxisa e tekintetben kezdetben az volt, 
hogy az értelmezést, interpretatiót pusztán ténykérdésnek 
tekintette. 

A szerződés megkötésének helye, ideje, a szerződő felek 
akaratának megállapítása és ezáltal a szerződés tárgyának, a 
teljesítési helynek a meghatározása kétségtelenül ténykérdést 
képez és igy nem revideálható. 

A jogügyletek, szerződések és okiratok magyarázata 
a Curia szerint felülvizsgálható, ha a felebbezési bíró- 
ság az értelmezésre vonatkozó j ogszabáyokat 
nem alkalmazta vagy helytelenül alkalmazta. 
(Si la eonvention n^est pas raisonnée.) 

Ily magyarázati szabály pl., hogy nem annyira a hasz- 
nált kifejezések betű szerinti értelmét, mint inkább a szerződő 
felek akaratát kell kutatni, hogy a szavak közönséges értel- 
mükben veendők. A Curia által kimondott ezen elv vagy tá- 
gabb értelemben fogható fel és akkor ugyanazon eredményre 
jutunk, mint a franozia felülvizsgálatnál, azaz, hogy a felül- 
vizsgálat tárgyát ké pezi az okirat értelmezése 
mindég, a mikor az okiratot a felebbezési bíró- 
ság valódi értelmével ellenkezően fogta fel. 

Ha azonban a Curia által kimondott elvet szűkebb érte- 
lemben fogjuk fel, akkor az okirat értelmezésének felülvizsgá- 
lata gyakran oly esetben is ki lesz zárva, a melyben a feleb- 
bezési biróság által tulajdonított értelmezés helytelen. 

Igen természetes, hogy a tágabb értelemben való értel- 
mezés inkább ajánlatos. 

Figyelemre méltatandó mé? az is, hogy az okiratnak ér- 
telmezése nem mindig ténymegállapítás, de sok- 
szor minősítési kérdés, a tények jogi minősíté- 
sének s ezeknek bizonyos jogszabályok alá való 
vonásának kérdése, pl. hogy egy levél Íratott, az tény- 
kérdés, de hogy ezen levéllel bérlet vagy haszonbérleti szer- 
ződés lett e kötve, az jogkérdés. De van a Curiának sok ellen- 
tétes határozata is, pl. a midőn ténynek képezi megállapítását, 
vájjon a kötött szerzőié:^ munkabéri szerződés-e ? 

Nézetem szerint, minő jogügyleti minősítés alá 
esnek az okiratok, vagy pedig, ho^y a szerződós ki- 
jelentéséből minő jogosultság következik, az 
mindig csak jogkérdés lehet. 

Legczélszerübb lenne általánosságban véve kimondani. 

hogy az okiratok, jogyügyletek és szerződések minden tekin- 
tetbeni magyarázata, jogkérdésnek tekintendő s igy a felül- 
vizsgálat hatásköre ezekre minden tekintetben kiterjesztendő. 

Lássuk csak a kir. Curiának praxisából, hogy mit tekint 
a kir. Curia jogkérdésnek és mit tekint ténykérdésnek és en- 
nélfogva mit von el a revisió alól. 

... „A szerződés értelmezése jogkérdés s mint ilyen 
az anyagi jogszabály helytelen alkalmazása esetén felülvizs- 
gálati panasznak alapul szolgálhat." (Kir. Curia I. G. 204/95.) 

. . . »Az okiratoknak, valamint bírósági határozatoknak 
értelmezése jogkérdés s mint ilyen a felülvizsgálati panasz- 
nak tárgya." (Kir. Curia I. G. 167/95) 

... „A szerződés helytelen magyarázata jogkérdés 
és igy a felülvizsgálatnak tárgya." (Kir. Curia I. G. 171/95) 

... „A szerződésnek értelmezése a feleknek a szerződés- 
ben kifejezésre jutott akarata alapján is értelmezendő, a szer- 
ződő felek akaratának megállapítása pedig ténykérdést 
képez." (Kir. Curia 11. G. 21/95.) 

. . . „Annak a megállapítása, hogy a formaszerüen meg- 
kötött szerződésnél, a felek akaratára való tekintettel, szerző- 
dés valóban létrejött-e, vagy hogy a felek a szerződést csak 
színlegesen — a nélkül, hogy egymás között jogviszonyt is 
akartak volna létesiieni — kötötték meg, ténykérdés." 
(Kir. Curia I. G. 2225/95.) 

... „A felebbezési biróság megállapította, hogy a BV- 
alatti nyilatkozatot az alperes nem állította ki azon feltétel 
alatt, hogy a felperes az ellene beadott csődnyitási kérvényt 
visszavonja, ez ténybeli megállapítás." (Kir. Cíuria I. G. 
227/95.) „Az, hogy a felek nyilatkozataikat milyen czélzattal 
és feltételtől függően tették, ténykérdés." (U. o.) 

„Okiratok értelmezése és a felek akaratának abból való 
megállapítása ténykérdés." (I. 68., 70.) 

„Szerződés magyarázata és értelmezése jogkérdés." 
(I. 92., 215., 242. II. 33. I. 136) 

bírásba foglalt egyezmény értelmezése és annak terje- 
delme jogkérdés." (I. 161. II. 14.) 

« Annak az eldöntése, hogy a szerződésnek szövege akár 
a nyelv, akár az észtani magrarázat elvei szerint helyesen ér- 
telmeztetett jogkérdés." (L 265., 32L 11. 4.) 

„Végrendelet értelmezése jogkérdés." (IV. 347.) 

«A szerződés szerint fennálló jog érvényesítéséről való le- 
mondásnak tényekből vont következtetés utján való megálla- 
pítása jogkérdés- (II. 348.) 

Azon keret, melyben a mj. 539. §-a megengedi, hogy a 

tényállás revideálható legyen, nagyon szíik és ép azért igen 
sok igazságtalan határozatra adott már alkalmat* 

A ténykérdésnek a jogkérdéstől való elválasztása egyike 
a legnehezebb feladatoknak. Hiába mondja a mj. indokolása, 
hogy felső biróságaink nagy jogi képzettségük mellett meg- 
tudnak birkózni ezen feladattal. Sem a doktrinár jogász, sem 
a gyakorlat embere, legyen az biró vagy ügyvéd, sok esetben 
nem képes megvonni a helyes határvonalat a jogkérdés és a 
ténykérdés között, mert az eset ösiízerüségénél fogva ez meg 
sem vonható, ép oly joggal állitható jog- mint ténykérdésnek. 

Felülvizsgálati biróságaink mintegy kilenez év óta alkal- 
mazzák a sommás törvényt, az általuk követett gyakorlatból 
igen gyakran láthatjuk, hogy mily mértékben lesz és még több- 
ször nem lesz megóva a materiális igazság azon rendelkezések 
mellett, a melyeket a tényállás revisibilitása tekintetében akár 
a sommás eljárási törvény, akár azuj perrend javaslata előir. És a 
mi Curiánk dicséretére legyen kiemelve, hogy a materiális 
igazság érdekében mind inkább és inkább tágította a jogkér- 
dések fogalmát és mielőtt egy nagy igazságtalanság megpecsé- 
teléséhez hozzájárult volna, inkább homlokegyenest kimon- 
dotta valamire, hogy ez jogkérdés, a mi azelőtt a judikaturá- 
ban mindig mint ténykérdés szerepelt. Ezen okra vezetendők 
vissza az ellentétes enunciaciók a jogkérdés és ténykérdés te- 
kintetében, így például: 

A teljesített fizetés szinlegességének kérdése ténykérdés. 
(I. 118) Majd pedig kimondatott, hogy az ügylet szinlegessége 
jogkérdés. (1. 141.) A szerződő felek akaratának megállapítását 
a Curia ténykérdésnek minősitette (I. 13), egy másik alkalom- 
mal pedig jogkérdésnek. (I. 141.) A fizetés beszüntetéséről való 
tudomás ténykérdésnek (I. 83.), más alkalommal pedig jogkér- 
désnek deklaráltatott. (IV. 496.) (Az itt hivatkozott számok a 
Fabiny Gottl-féle curiai felülvizsgálati tanács határozatai- 
nak gyűjteményére vonatkoznak.) 

Az igazságügyi bizottság szÖTegének értelmezése 

A íelülvizsgálati jogorvoslattal senki sincs megelégedve, 
sem az elméletnek, sem a gyakorlatnak emberei. A sok visszás- 
ságot és a tarthatatlan állapotokat lépten-nyomon érzik a fe- 
lülvizsgálati tanácsnak birái. Több kiváló felsőbirótól hallottam 
már, hogy sokszor távozott az ülésből azon tudattal, hogy lel- 
kiismerete ellen döntötte el az ügyet, mert meg volt győződve 
a felebbezési bírósági itélet jogtalan voltáról, segíteni azonban 
még sem lehetett, mert a tények a revisionalis biró részére 
meg voltak állapítva. 

Mi ügyvédek, a kik a felek ós a biróság között állmik 
és közvetítjük a felek részére az igazságot, hány igaz ügyet 
látunk eltemetni a nem revisibilis ténykérdések megállapítása 
miatt. 

De a felek is érzik,^még pedig első sorban, ezen jogor- 
voslat helytelen voltát. Ők sok idő- és pénzáldozat árán igénybe 
veszik a harmadfokú rendes jogorvoslatot és a helyett, hogy 
igazaikat a legfőbb biróság nekik odaítélné, abstrakt okoskodá- 
sokkal és elméleti eszmefuttatásokkal magyarázza, hogy miért 
nem lehetett a dolog velejére menni. 

Wach, a hires német processualista, egyik tanulmányá- 
ban azt mondja a felülvizsgálatról : 

«Da ist nichts Ungesundes, nichts Verschrobenes und 
Verkünsteltes, wie unsere Revision mit ihren „thatsáchlichen^^ 
Feststellungen hat." 

Báhr, a ki igen behatóan foglalkozott szintén a német 
perrendtartás kritikájával és a ki egész ellentétes álláspontra 
helyezkedett, ugyazon eredményre jutott, mint Wach, a felül- 
vizsgálat kérdésében teljesen megegyezik Wachchal. E két 
nagy jogász véleménye találkozik tehát a felülvizsgálat eiité- 
lésében. 

' De nemcsak külföldön látjuk ezen áramlatot. Nálunk is 
nyilatkoztak Í8:en tekintélyes juristák hasonló irányban, hogy 
másokat ne említsek, hivatkozom Zsögöd professor, Ober- 
schall és Gottl felsőbirák s dr. König Vilmos kartársam 
véleményeire, a melyekkel a szaklapokban többször találkoztunk. 

A budapesti ügyvédi kamara több izben foglalt állást a 
felülvizsgálattal szemben. Az 1893. évben megjelent perrend- 
tartási javaslat előadói tervezetével szemben azt követelte, 
hogy az okiratok és jogügyletek minden tekintet- 

beni magyarázata jogkérdésnek tekintessék s 
igy a felülvizsgálat ezekre kiterjesztendő. 

A perrendtartás törvényjavaslatára adott szakvéleményé- 
ben azonban a budapesti ügyvédi kamara már tovább ment. 
Támaszkodva a sommás törvény uralma alatt szerzett tapasz- 
talataira, teljesen elitélöleg nyilatkozott a felülvizsgálatról, a 
midőn oda concludál : 

„Mindezeknél fogva a jogkérdésre szorított 
felülvizsgálatot helytelenítenünk kell és kí- 
vánjuk, hogy a felülvizsgálati bíróság a pert az 
íratok alapján egységesen, a tényállás figye- 
lembe vételével — de nóvumok kizárásával — 
bírálhassa el." 

Plósz Sándor igazságügyi miniszteré az érdem, hogy 
nem zárkózott el a tudomány, a gyakorlat, a szaktestületek és 
a judikatura irányzatának a felülvizsgálattal szemben foglalt 
elitélő megnyilatkozása előtt. Habár a miniszter urnák 
legsajátosabb koncepciójával állunk szemben, mégis engedte 
magát kapacitálni és ő önmaga tette meg az igazságügyi bi- 
zottságban azon módosítások iránt az indítványt, a melyet a 
bízottság el is fogadott. Elismerés illeti az igazságügyi bizott- 
ság tagjait is, kivált a budapesti ügyvédi kamara elnökét. 

Az igazságügyi bizottság egészen helyes elvi alapból in- 
dul ki, midőn a módositásokat a felülvizsgálati jogorvoslaton 
megteszi. 

Számol azon körülménynyel, a melyet egy perczig sem 
szabad figyelmen kívül hagyni, hogy a felülvizsgálat rendes 
jogorvoslat, és ép azért, ha már teljes felebbezéssé, appellaczióvá 
nem is alakitható át, — a mennyire lehetséges — közelebb 
akarja hozni a felebbezéshez. 

A perrendtartási törvényjavaslat a felülvizsgálati bírósá- 
got rendes harmadfokú bíróságnak szervezte. Ezen biróság ép 
úgy gyakorolja a felek érdekében és a felek jogviszonyai te- 
kintetében a jurisdikcziot, mint az elsőfolyamodásu biróság és 
a felebbezési biróság. A felülvizsgálati biróság tehát az ügy 
érdemében ítél, ez a szabály. Csak ha az ügy nem érett meg 
teljesen az ügyérdemi ítéletre, akkor oldja fel a felebbezési 
biróság ítéletét, illetve az azt megelőző eljárást. Feloldás ese- 
tén pedig a felebbezési bíróságot köti azon jogi álláspont, a 
melyet a felülvizsgálati biróság a feloldás alkalmával elfoglalt 
és kifejtett. 

Németországban mások a viszonyok, mint nálunk. Az 
egész német birodalom politikai és hatalmi kérdések okából 
mentül biztosabban akarja megóvni és érvényesíteni az ítélke- 
zésben az egységes jogot. Fősúlyt helyeznek tehát ott a jog- 

egység megóvására és ^csak e mellett mintegy másodsorban 
akarják a felülvizsgálati* biróság által a felek érdekét is szol- 
gálni. 

Nálunk szintén súly fekszik a jogegységen. E czél eléré- 
sére szolgál a kir. Curiának úgy az 1881 : LX. t-cz. és 1890. 
évi XXV. t.-cz. alapján döntvényalkotási joga. A felülvizsgá- 
latnak, mint jogorvoslatnak czélja először a felek érdekét szol- 
gálni és ennélfogva a felek érdekén ejtett sérelmeket orvosolni. 
Németországban a felülvizsgálati hatóságot csakis a Reichs- 
gericht gyakorolja, nálunk pedig úgy a kir. Curia, mint a 11 
kir. Ítélőtábla is. 

Ha a felülvizsgálat rendes jogorvoslat is, az ügy érdemé- 
ben még sem analóg és hasonkörü, mint a felebbezés. 

A felülvizsgálati biróságnak a hatásköre korlátozások- 
nak van alávetve. Ezen korlátozások szükségesek azért, hogy 
a legfelsőbb biróság munkával túl ne halmoztassék. E korlá- 
tozások kétfélék: 

először nem lehet minden felebbezési bírósági Ítéletet 
felülvizsgálattal megtámadni, és 

másodszor a felülvizsgálatoknak a jogköre szűkebb, mint 
a felebbezésé. 

Ezen két korlátozást tartalmazta a perrendtartási törvény- 
javaslat is. Az igazságügyi bizottság mindkét irányban lénye- 
gesen tágított. 

A mj. 530. §-a szerint felülvizsgálat csak azon az alapon 
kérhető, hogy valamely jogszabály a felebbezési biróság Ítéle- 
tében vagy az annak alapjául szolgáló eljárásban helytelenül 
volt alkalmazva vagy mellőzve. A felülvizsgálatnak előfeltéte- 
lét tehát a jogszabály sértése képezi, ebből pedig, a mint a 
fentiekben ezt megállapítottuk, egyrészt az következik, hogy 
felülvizsgálattal oly határozatok meg nem támadhatók, a me- 
lyek hozatalánál a bíró a törvénynek direkt intézkedése szerint 
saját belátása szerint, hogy úgy mondjam díscretíonahs jogkör- 
ben járhat el, és másrészt a felülvizsgálat rendszerint ki nem 
terjedhet a tényállás megállapítására, csak kivételesen, t. i. 
akkor, ha jogszabálysértéssel lettek tények megállapítva, figyel- 
men kívül hagyva, vagy felhozottaknak tekintve. 

Az igazságügyi bízottság szakított a sommás eljárási tör- 
vény és a perrendtartás mj. ezen intézkedésével, mert abban 
a nézetben van, hogy az a szabály, mely szerint a felülvizs- 
gálat csak azon az alapon kérhető, hogy valamely jogszabály 
a felebbezési biróság ítéletében, vagy az ennek alapjául szol- 
gáló eljárásban helytelenül volt alkalmazva vagy mellőzve — 
a törvényjavaslatból kihagyandó. E szerint felülvizsgálatnak 
van helye minden esetben, ha a felebbezési biróság ítélete 

nem teljesen helyes; közömbös, hogy mi idézi elő az ítélet 
helytelen voltát, a helytelen konklusió e, a helytelen subsum- 
czio, avagy a tényállásnak helytelen megállapítása. Mégis bizo- 
nyos tekintetben a felülvizsgálat korlátozásoknak van alávetve. 

Ilyen korlátozás az, hogy a felülvizsgálati biróság tény- 
állítást (eltekintve azon esetektől, a midőn a felebbezési bíró- 
ság az eljárásra vonatkozó valamely szabályt helytelenül al- 
kalmazott vagy mellőzött) a bizonyítás mérlegelése vagy tár- 
gyalás alapján meg nem állapithat. 

Ebből azonban következik a kontrario, hogy oly tényál- 
lást, a melyhez nem kell tárgyalás és bizonyítás mérlegelés, 
a felülvizsgálati biróság saját hatáskörén belül megállapíthat 
még akkor ís^ ha a felülvizsgálatban nem panaszoltatik az, hogy 
jogszabálysértéssel lett a tényállás megállapítva. 

Ha a felülvizsgálati panaszban vagy a válasziratban pa- 
nasz emeltetik a tényállás ellen, a felülvizsgálati biró a helyes 
tényállást önmaga részére konstruálhatja és e tekintetben csak 
azon korlátozásnak van alávetve, hogy valamely tényállítás 
valónak vagy valótlannak csak akkor állapitható meg, ha a 
megállapítás valamely jogszabály helytelen alkalmazásával, 
vagy mellőzésével, vagy nyilván helytelen ténybeli következ- 
tetéssel történt, vagy hogy az iratok tartalmával ellentében áll. 

Nincs tehát semmi ok arra nézve, hogy oly kérdések 
elvonassanak a felülvizsgálati biró hatásköréből, a melyek szó- 
beli tárgyalás és bizony itásf el vétel, illetve bizonyítás mérlege- 
lése nélkül is megoldhatók. 

A mindennapi élet tapasztalatai vezették az igazságügyi 
bizottságot arra, hogy ilyen kérdések nemcsak az úgynevezett 
jogkérdések. A felebbezési biróság helytelenül Ítélkezik, ha jog- 
szabályt sért meg, de helytelenül itélkezhetík akkor is, ha a jog- 
szabályt ugyan nem sérti meg, de helytelenül alkalmazott vagy 
mellőzött valamely általánosan ismert tapasztalati sza- 
bályt, ha helytelenül állapítja meg a gyermek- és nőtartási 
perekben a tartás összegét, ha bebizonyított vagy köztudo- 
mású, illetve bármely oknál fogva bizonyításra nem szoruló 
tényekből helytelen következtetéseket von, ha a ténymegálla- 
pítás ellentétben áll az iratok tartalmával, ha a kereskedelmi 
gyakorlatnak és általában a tényleges szokásnak szabályai 
sértettek meg, ha a felebbezési bíróság kimondta, hogy vala- 
mely jogügylet színleg lett megkötve, egyszóval, ha meg let- 
tek sértve, mellőzve vagy helytelenül alkalmazva mindazok az 
általános tapasztalati szabályok, a melyekre a tudomány bár- 
mely ága és a köznapi élet tanít. Semmi gyakorlati nehézség 
sem forog fenn arra nézve, hogy ezen kérdések a felülvizsgá- 
lat alól kivonassanak. Ezen kérdések tisztázásához sem tár- 

gyalásra, sem bizonyításra nincs szükség s ép azért egész 
bátran bízhatók ezen kérdések a felülvizsgálati bíróra és olyaa 
törvényhozás, mely a felülvizsgálatot első sorban a felek érde- 
kében kívánja szabályozni, nem nyugodhatik bele abba, hogy 
ezek a kérdések elvonassanak a revisió körétől. 

Nagy és régen érzett hézagot van hivatva pótolni tehát 
az igazságügyi bizottság 538. §-a, mely igy hangzik: 

„A felülvizsgálati biróság a felebbezési biróság Ítéletét az 
abban előadott tényállás alapján vizsgálja felül. 

A telebbezési biróság Ítéletében előadott tényállás megtá- 
madása csak akkor vehető figyelembe, ha a megtámadást a 
fél a felülvizsgálati kérelemben, illetőleg a válasziratban kifeje- 
zetten érvényesítette. Az Ítélettel előadott tényállással szemben 
bizonyítékul csak a tárgyalási jegyzőkönyv és mellékletei hasz- 
nálhatók fel. (406. §.) 

Valamely tényállítás valóságának vagy valótlanságának 
megállapítását csak azon az alapon lehet felülvizsgálni, hogy a 
megállapítás valamely jogszabály helytelen alkalmazásával, vagy 
miellőzésével, vagy nyilván helytelen ténybeli következtetéssel 
történt, vagy hogy az iratok tartalmával ellentétben áll. 

Tényállást az 539. és az 541. §. esetén kívül a felülvizs- 
gálati bíróság a bizonyítás mérlegelése, vagy tárgyalás alapján 
meg nem állapíthat." 

Az 538. §. első bekezdése, nézetem szerint, nincs helye- 
sen szövegezve, mert a felülvizsgálati biróság a felebbezési 
biróság ítéletét az abban előadott tényállás alapján csak akkor 
vizsgálja felül, ha a felek közül senkisem támadta meg a tény- 
állást. De ha a tényállás meg lett támadva, akkor a felülvizs- 
gálati bírónak jogában van, a mint láttuk, önmaga részére egy 
helyesebb tényállást alkotni az 538. §. 3. és 4. bekezdésé- 
nek korlátai között. Ha az első bekezdés módosítatlanul ma- 
radna, akkor ellenmondás állana be az ott foglalt rendelkezés 
és a szakasz további rendelkezései között. 

Ha ezen szakaszban lefektetett nagy elvek törvényerőre 
emelkednek, a gyakorlati életben eddig oly gyakran előforduló 
eltérő megoldások el lesznek kerülhetők. Nem lesz többé szük- 
sége som a bírónak, sem pedig a félnek, ha a felebbezési biró- 
ság ítéletének helytelenségéről meggyőződtek, a vitás kérdést 
akár erőszakkal is a jogszabály megsértésének vagy mellőzésének 
keretébe szorítani, mert a ténykérdést a legtöbb esetben szin- 
tén lehető lesz revisió alá vonni. Meg fog szűnni azon erősza- 
kolt elhatárolás a jogkérdés és ténykérdés között és lehetővé 
fog válni a jogügyieteket, szerződéseket és okiratokat szabadon 
és helyesen magyarázni és azokat a revisió körébe bevonni. 
A gyakorlati igények kívánalmait elégíti ki tehát első sorban 
az igazságügyi bizottság ezen módosítása. 

De az elméleti szempontok kívánalmainak is eleget vélt 
tenni az igazságügyi bizottság. 

Ha a jogorvoslatok történetét tanulmányozzuk, azt tapasz- 
taljuk, hogy úgy az Írásbeli, mint a szóbeli perek rendszeré- 
ben a felebbezés egy rendes jogorvoslat átháramló és felfüg- 
gesztő hatálylyal és azon rendeltetéssel, hogy a felsőbb biró 
Ítélkezzék újra az ügyben, de ügyérdemileg. 

A közös jognak az appellaczíója a supplikaczió, az 1868. 
évi LIV. t.-czikk szerint felebbezés. 

A franczia felebbezés, a sommás eljárás szerinti felebbe- 
zés, az mind rendes jogorvoslat, a hol a bíró kogniczio körébe 
vonja az egész pert, tehát úgy a ténykérdést, mint a jog- 
kérdést. 

Ha a felülvizsgálat csupán semmiségi panasz jellegével 
bírna és nem lenne rendes jogorvoslat, akkor érthető lenne a 
bifurkaczio a ténykérdés és a jogkérdés között. Ma azonban ez 
meg nem engedhető, mert semmivel sem indokolható. Igaz, 
hogy a felülvizsgálat nem teljes felebbezés, mert kizárja az 
ügynek újbóli tárgyalását, a bizonyítás felvételt és a már fel- 
vett bizonyítás mérlegelését. 

Jogpolitikai szempontból és költségkímélés tekintetéből 
nem is kívánjuk sem az uj tárgyalást, sem a bizonyitásfelvé- 
telt, de még a bizonyítékok szabad mérlegelését sem. 

Minthogy azonban a felebbezési biróság nem mindig veszi 
fel a bizonyítási eljárást, de az elsőfokú biróság által felvett 
bizonyítás alapján állapítja meg az egyes tények valódiságát 
és valótlanságát^ a felülvizsgálati bíróságot felruháznék a bi- 
zonyítékok szabad mérlegelési jogával mindazon esetekben, 
midőn a felebbezési biróság nem közvetlenül, csupán közvetve 
a elsőbirósági permateria mérlegelésével állapította meg a 
tényállást. 

A mire a felebbezési biróság fel van jogosítva, arra sok- 
kal inkább és nagyobb mérvben bírhat jogosultsággal a felül- 
vizsgálati biró. 

Ezenkívül, hogy a felülvizsgálati alapot az igazságügyi 
bizottság tágította, még egy fontos újítást is tett, t. i. leszál- 
lította az értékhatárt, a mely mellett a felülvizsgálat beadható. 

Az törvényszéknek, mint felebbezési bíróságnak ítélete 
ellen nincs felülvizsgálatnak helye, ha a per tárgyának értéke 
400 koronát meg nem halad. (S. E. T. 181. §. és mj. 526. §.) 

Az igazságügyi bizottság az értékhatárt 100 koronáía 
szállította le Ez igen fontos és helyes módosítás. A törvény- 
székeknek, mint felebbezési bíróságoknak végleges ítélkezése 
ellen a gyakorlati életben sok panaszszal találkozunk. Ezért 

tartotta szükségesnek az igazságügyi bizottság a felülvizsgálati 
értékhatárnak 400 koronáról 105 koronára való leszállitását. 

Az igazságügyi bizottság jelentése szerint a 100 és 400 
korona értékhatár közötti pereknek gazdasági viszonyaink kö- 
zött már oly jelentőségük van, hogy azokban a harmadfokú 
felebbvitelt teljesen elzárni nem lehet. Az ingatlanok valósá- 
gos értékét megállapítani igen sokszor lehetlen. A valóságos 
érték gyakran felülmúlja azon értéket, a mely a perben alkal- 
mazott általános értékelés alapján volt kimutatható. 

Végül nem lehet figyelmen kivül hagyni azon szempontot 
sem, hogy vájjon az igazságügyi bizottság által eszközölt mó- 
dosítások nem-e fognak ismét ujabb terhet róni a felülvizsgá- 
lati bíróságokra és különösen a Curiára? 

Nézetünk szerint nem, mert sokkal rövidebb idő alatt 
fogja ezentúl a biró az ügyet elintézni, ha az adott korlátozá- 
sok között a ténykérdést is vizsgálódása és Ítélkezése tárgyává 
teheti, mint eddigelé, midőn nagy dialektikával és jogászi 
ügyességgel kellett kieviczkélni a jog- és ténykérdés szirtéi 
közül. 

A kisebb értékű perekben pedig a felek ritkábban fogják 
igénybe venni a felülvizsgálatot. Sokszor megnyugvással veszi 
a fél, ha tudja, hogy jogában van élni felülvizsgálattal. Külön- 
ben igen czélszerünek kell elismerni azon intézkedést, hogy 
az 500 korona értéket meg nem haladó perekben a felülvizs- 
gálat tárgyalás nélkül, nyilvános előadás alapján fog megtar- 
tatni; a mely alkalommal a felek felszólalási joggal nem élhet- 
nek. Ily eljárás a felekre nézve nem fog járni nagy költséggel, 
a bíróságra nézve pedig elviselhetetlen munkateherrel. 

Nem kell tehát attól tartani, hogy a kir. Ítélőtábláknál a 
felülvizsgálati jogorvoslat miatt a bírósági személyzet nagyobb 
szaporítása fogna szükségesnek mutatkozni. 



Polgári perrendtartásunk nagyjában és egészben véve 
igen sikerült alkotás. Jobb, mint akár a német, akár az osztrák 
perrend. A felebbviteli részben a felülvizsgálat egész önálló 
koncepczio, mely a jogorvoslatnak rendszeres, dogmatikus ter- 
mészetével számolva és a jogtörténeti fejlődésre támaszkodva, 
nyerte az igazságügyi bizottságban azon alakot, a melyet bá- 
tor voltam bemutatni. 

Mi ügyvédek — a jogvédők — meg lehetünk elégedve 
az igazságügyi bizottság módosításaival, mert az ügyvédi mű- 
ködés számára tágasabb mezőt nyitott. Eddigelé felülvizsgálati 
tárgyalásaink alkalmával a legtöbb esetben csak jogi fejtege- 

tésekkel foglalkozhattunk, ezentúl vizsgálódásunk körébe fog- 
juk vonni az egész jogesetet, a ténykérdést és jogkérdést egy- 
aránt. Működési körünk határainak tágulása örömmel tölt el 
bennünket, mert tudjuk és érezzük, hogy ez által hasznára 
leszünk embertársainknak és az igazságnak. Vajha parlamenti 
viszonyaink mielőbb oly állapotba jutnának, hogy a polgári 
perrendtartás mielőbb törvénynyé válhatnék. A budapesti ügy- 
védi körnek ezen óhaja, hiszem, a legszebb jutalom mindazok- 
nak, kik közvetve vagy közvetlenül részesek ezen nagy kodi- 
fíkatorius munkában. 

